kardosdrur/scandi-wiki huggingface dataset:
Fatah

Fatah er en palæstinensisk  socialistisk organisation, og den vigtigste deltager i PLO. Organisationen er grundlagt, og i mange år ledet af Yasser Arafat. Efter Arafats død 11. november 2004 ledes den af Mahmoud Abbas.

Navnet "Fatah" er et akronym for Harakat al-Tahrir al-Watani al-Filastini (arabisk, bevægelsen for befrielse af det palæstinensiske hjemland).

Historie 
Fatah blev oprettet i 1959 med det formål at befri Palæstina og udslette Israel, som led i en verdensomspændende bevægelse startet i Egypten. I 1967-1968 sluttede Fatah sig til PLO og var allerede i 1969 den ledende kraft. Fatahs ledere blev udvist til Libanon fra Jordan efter voldelige sammenstød med jordanske styrker i perioden 1970-1971, som begyndte med Sorte September i 1970.

I 1960- og 1970'erne trænede Fatah et stort antal militante og oprørske grupper fra Europa, Mellemøsten, Asien og Afrika, og udførte en række terroraktioner, som kapring af civile fly og politiske likvidationer i Vest-Europa og Mellemøsten. Fatah tog også guerillametoder mod israelske sikkerhedsstyrker og udførte terrorangreb mod israelske civilister. Da Israel invaderede Libanon i 1982 blev organisationen spredt til flere lande i Mellemøsten. 

Arafat undertegnede i 1993 en principerklæring med Israel, hvor han gav afkald på terrorisme og vold. Han fik derefter lov til at vende tilbage til de palæstinensiske områder, fra sit eksil i Tunis. Fatah fortsatte imidlertid med angreb på civile i Israel og de okkuperede områder, og med at føre guerillakrig mod israelske okkupationsstyrker på Vestbredden og Gaza-striben og mod israelske sikkerhedsstyrker i Israel. Fatah opretholder fortsat diverse væbnede grupper f.eks. Force 17, Hawari Special Operations Group, Tanzim og Al-Aqsa Martyrernes Brigade.

Fatah modtog våben, eksplosiver og træning fra det tidligere Sovjetunionen og tidligere kommunistregimer i Øst-Europa. Folkerepublikken Kina og Nordkorea har angivelig også skaffet dem våben.

Fatah som organisation anerkender ikke staten Israel i sin nuværende form, men har i 2011 indgået en forsoningsaftale med rivalen Hamas.

Se også 
 Hamas

Referencer 

Palæstina
Politiske bevægelser
Phidippedes

Phidippedes (græsk: Φειδιππιδης, Pheidippides  eller Philippides) var en helt i det antikke Grækenland, og myten om ham har været inspiration til sportsgrenen maratonløb.

Legenden 

Legenden forlyder, at den athenske soldat Phidippedes løb 40,5 km fra slagmarken ved byen Marathon til Athen, for at melde om den græske sejr over perserne i slaget ved Marathon med ordene "Νενικήκαμεν!" (Nenikekamen = "Vi vandt!") og faldt død om. Men den historie, som fejlagtigt er tillagt Herodot, hører vi første gang om hos Lukian omkring år 170.

Virkeligheden 
Imidlertid var Phidippides virkelig nok, og kendt som den hurtigste løber i den athenske hær. Da generalerne forstod, at perserne var undervejs, sendte de ham til Sparta for at anmode om øjeblikkelig hjælp mod den fælles fjende. Og løbeturen Athen-Sparta er meget længere end de omkring 42 km fra Marathon til Athen. Han klarede turen til Sparta på mindre end to døgn, som ikke er en umulighed, men dog en virkelig bedrift. Men spartanerne afslog, da de ud fra religiøs overbevisning ikke kunne rykke ud, før det var fuldmåne seks dage senere. Da de troppede op i Marathon, var slaget derfor ovre.

I 1982 arrangerede RAF-flyveren John Foden et løb fra Marathon til Sparta for at se, om Phidippides’ bedrift faktisk lod sig gøre. Han og fire andre fra RAF løb, og tre af dem fuldførte på under fyrre timer. Det 246 km lange Spartathlon er blevet en årlig begivenhed, med rekord sat af grækeren Yiannis Kouros, som i 1984 løb strækningen på kun 20 timer og 25 minutter. Men Pheidippides måtte også løbe tilbage igen.

I eftertid 
Billedhuggeren Marius E. Jørgensens skulptur i bronze Maratonløber med Phidippedes som motiv står på Østerbro Stadion i København.

Operaen med hans navn, PHEIDIPPIDES... run again! henter sin handling fra 1896.

Noter

Se også 
 Maratonløb
 Spartathlon

Personer fra antikkens Grækenland
Tjek fødsels- og dødsår
EM i håndbold 1994 (mænd)

Europamesterskabet i håndbold for herrer i 1994 var det første EM i håndbold for mænd arrangeret af EHF, og slutrunden med 12 hold blev afholdt i Portugal i perioden 3. – 12. juni 1994.

I alt deltog 35 hold i det første europamesterskab. De 34 af dem spillede i kvalifikationen om 11 ledige pladser ved slutrunden, hvortil værtslandet Portugal var automatisk kvalificeret. De 12 lande i slutrunden spillede først en indledende runde med 2 grupper á 6 hold. De to bedste hold fra hver gruppe gik videre til semifinalerne, mens de øvrige hold spillede placeringskampe.

Sverige vandt europamesterskabet ved sikkert at slå Rusland i finalen med 34-21. Bronzemedaljerne gik til den nye nation Kroatien, der vandt over Danmark i bronzekampen.

Slutrunde

Format 
Slutrunden havde deltagelse af tolv landshold. Holdene var blevet inddelt i to grupper med seks hold, der spillede alle-mod-alle. De to bedste hold fra hver gruppe gik videre til semifinalerne. De to treere gik videre til placeringskampen om 5.-pladsen, mens de to firere gik videre til kampen om 7.-pladsen. Holdene, der sluttede på 5.-pladsen i grupperne, spillede om 9.-pladsen, mens placeringerne 11-12 blev afgjort i en kamp mellem de to hold, der sluttede på sidstepladserne i de to grupper.

Gruppe A blev spillet i Lissabon-forstaden Almada, mens gruppe B spillede i Porto.

Indledende runde 

Dermed gik Rusland, Kroatien, Sverige og Danmark videre til semifinalerne, mens de øvrige hold måtte tage til takke med at spille placeringskampe om placeringerne 5-12.

Placeringskampe

Semifinaler

Bronzekamp

Finale

Medaljevindere

Kvalifikation 
34 hold spillede om 11 ledige pladser ved slutrunden i Portugal. Holdene blev inddelt i syv grupper, hvorfra de syv gruppevindere og én toer kvalificerede sig til slutrunden. De øvrige seks toere spillede playoff-kampe om de sidste tre pladser.

Gruppekampene blev spillet i perioden 28. februar 1993 – 16. januar 1994.

Danmark, Rumænien, Ungarn, Sverige, Kroatien, Tyskland, Spanien og Rusland kvalificerede sig dermed til slutrunden. Videre til playoff-kampene gik Slovenien, Østrig, Hviderusland, Frankrig, Polen og Tjekkiet.

Playoff-kampe 
Playoff-kampene om de sidste tre pladser ved slutrunden blev afviklet som dobbeltkampe (ude og hjemme) den 2. marts og 8./10. marts 1994. Hjemmeholdet i den første kamp er nævnt først, og den samlede vinder er fremhævet med fed skrift.

Dermed gik Slovenien, Frankrig og Hviderusland videre til EM-slutrunden.

Rangering

Kilder / eksterne henvisninger 
EHF 
EM i håndbold 

1994 (mænd)
Håndbold i 1994
Frits Schrøder

Frederik "Frits" Carl Gram Schrøder (19. juli 1866 i København – 13. august 1936 i Ålsgårde) var en dansk justitsminister i Ministeriet M.P. Friis og nationalbankdirektør. Storkors af Dannebrog. Hans ene søn, Hans Henning Schrøder, var i udenrigstjenesten og sluttede karrieren som direktør for udenrigsministeriet, han døde i 1971. Den anden søn var kunstmaler Povl Schrøder død 1957.

Eksterne henvisninger 
 

Nationalbankdirektører fra Danmark
Justitsministre fra Danmark
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Departementschefer i Justitsministeriet
Modtagere af Fortjenstmedaljen i guld
Danskere i 1800-tallet
Danskere i 1900-tallet
Personer fra København
Landsdommere fra Danmark
Højesteretsdommere fra Danmark
Lone Fønss Schrøder

Lone Fønss Schrøder (født 2. april 1960) er en af de højest placerede danske kvinder i europæisk erhvervsliv med bestyrelsesposter i Ikea og Volvo. Hun er Senior Advisor for Credit Suisse og co-founder af en række digitale teknologiprodukter bl.a. CashWorks og det sociale netværk myhousebook.com . Lone Fønss er forfatter til en række artikler om Large Cap virksomheders digitale strategi udvikling.

Lone Fønss var Senior Vice President i A.P. Møller - Mærsk (1982-2004) hvor hun allerede som 28-årig blev administrerende direktør for luftfartsselskabet Star Air A og var den højest rangerende kvinde i Maersk, hvor hun beklædte en række senior management poster bl.a. som øverste chef for rederiets Bulk og Specialskibsdivision. Hun skabte bl.a. Maersk Global Procurement. Lone Fønss var President og administrerende direktør for verdens største RO/RO rederi, svenske Wallenius Lines AB (2005-2009) og var bestyrelsesformand for norske Kværner ASA , under selskabets succesfulde rekonstruktion . Hun er stadig tilknyttet Aker gruppen. Lone Fønss var formand for det regeringsnedsatte udvalg, der reviderede byggeriets aftalesystem 2015-2018 (AB-18) og var medlem af Exportkanonen 

 Adm. direktør for Concordium AG, der udvikler blockchain for Concordium Foundation, Sveitz
 Vicechairman og formand for Audit Commitee i Volvo Car Corporation 

 Senior Advisor Credit Suisse
 Vice chairman Akastor , bestyrelsesmedlem i Kværner ASA   , medlem af revisionsudvalg i begge selskaber, bestyrelsesmedlem i det canadiske rederi CSL og bestyrelsesmedlem og medlem af revisionskomiteen i INGKA BV (Ikea ).
 Seniorrådgiver for den schweiziske investeringsbank Credit Suisse og medstifter af CashWorks AG.
 Tidligere adm. direktør for det svenske rederi Wallenius Lines.
 
Lone Fønss er svensk gift. Lone er advokat af ligestilling i styrelserne af forretninger og ligeløn.

Eksterne kilder/henvisninger 

 Om Lone Fønss Schrøder  på bilfinger.com
 Om Lone Fønss Schrøder på Nordisk utblick
 Om Lone Fønss Schrøder på bloomberg.com

Erhvervsfolk fra Danmark
Personer i Kraks Blå Bog
EM i ishockey (mænd)

Europamesterskabet i ishockey var en turnering for mandlige europæiske landshold, der blev afholdt i perioden 1910-1932. Mesterskabet blev ikke spillet 1915-1920 på grund af 1. verdenskrig. Fra 1933 til 1991 blev der uddelt EM-medaljer til de tre bedste europæiske hold ved VM i ishockey.

EM for kvinder blev afviklet i perioden 1989-1996: Se EM i ishockey (kvinder).

Europamesterskaber gennem tiden

Noter

Kilde 
 IIHF

Se også 
 EM i ishockey (kvinder)
GURPS

Generic Universal RolePlaying System (Generisk Universelt RolleSpils System), bedre kendt under akronymet GURPS, er et regelsystem til bordrollespil. Systemet blev skabt af Steve Jackson Games i 1986 og fjerde udgave af grundreglerne blev udgivet i August 2004. GURPS systemet og dets udvidelser har vundet priser inden for spilverdenen.

Navnets elementer betyder følgende.
 Generisk – de regler, man har brug for, kan til- og fravælges.
 Universelt – reglerne kan bruges til ethvert spilunivers: fantasy, science-fiction, horror, den moderne verden, osv..
 System – GURPS bruger i modsætning til de fleste rollespilsystemer de samme betegnelser og regler til alle dets undersystemer, og er dermed styret af ensformede logikker. Selv om GURPS ikke er en åben standard, så er det stadig et af de mest udbredte systemer til bordrollespil.

Trivia 
 GURPS' designer, Steve Jackson, var æresgæst på den århusianske spilfestival, Fastaval i 2000.

Eksterne henvisninger 
 Steve Jackson Games – producentens hjemmeside 

Rollespil
Mandemarke

Mandemarke er en landsby i Magleby Sogn på det østlige Møn ved marksiden af Bjergene på Høje Møn, hvor højdepunkterne Kongsbjerg og Høvblege også kaldes Mandemarke Bakker ligger. 
 
Stedet er nævnt i 1370, og landsbyen blev udskiftet i 1804.
Tidligere lå en skole, der i dag anvendes til beboelse, en smedje og et teglbrænderi her.

I 1874 blev der gjort et stort vikingetidsfund, Mandemarke-skatten, ved Busene Have. Foruden en flettet sølvkæde med to dyrehoveder blev der fundet 10 arm- og halsringe, heraf 3 i rent guld, resten i sølv, nogle med forgyldning, 2 Thorshamre og en sølvperle på kæde. Fundet var hensat mellem et par sten.

Kilder
 Trap, J. P. Danmark. Præstø Amt. Bind IV, 5. udg., 1955.

Lokaliteter på Møn
Ejer

Ejer har flere betydninger:

 Ejendomsret
 Ejer (landsby) – landsby nær Ejer Bavnehøj.
Falk

Falkene (Falco) er en gruppe af rovfugle med spidse og smalle vinger. Det er den største slægt i falkefamilien med 38 arter, der findes udbredt over hele verden. Arterne i slægten har ligesom flere andre arter i falkefamilien en såkaldt falketand på næbbet, der hjælper med til at aflive byttet. Med det danske ord "falk" menes en art herfra.

Arter 
I Danmark yngler de tre arter tårnfalk, lærkefalk og vandrefalk. Som trækgæster optræder dværgfalk og aftenfalk samt de skandinaviske fugle af de arter, der også yngler i Danmark. Jagtfalken optræder fåtalligt som strejfgæst.
 Afrikansk lærkefalk, Falco cuvierii
 Amerikansk tårnfalk, Falco sparverius
 Amurfalk, Falco amurensis
 Aplomadofalk, Falco femoralis
 Australsk lærkefalk, Falco longipennis
 Flagermusfalk, Falco rufigularis
 Gråstribet tårnfalk, Falco zoniventris
 Berberfalk, Falco pelegrinoides (sommetider regnet som en underart af Vandrefalk.)
 Sortfalk, Falco subniger
 Brunfalk, Falco berigora
 Tårnfalk, Falco tinnunculus
 Palmefalk, Falco dickinsoni
 Eleonorafalk, Falco eleonorae
 Lærkefalk, Falco subbuteo
 Rævefalk, Falco alopex
 Afrikansk tårnfalk, Falco rupicoloides
 Grå tårnfalk, Falco ardosiaceus
 Gråfalk, Falco hypoleucos
 Jagtfalk, Falco rusticolus
 Laggarfalk, Falco jugger
 Lannerfalk, Falco biarmicus
 Lille tårnfalk, Falco naumanni
 Madagaskartårnfalk, Falco newtoni
 Mauritiustårnfalk, Falco punctatus
 Dværgfalk, Falco columbarius
 Australsk tårnfalk, Falco cenchroides
 Newzealandsk falk, Falco novaeseelandiae
 Rødbrystet falk, Falco deiroleucus
 Orientalsk lærkefalk, Falco severus
 Vandrefalk, Falco peregrinus
 Præriefalk, Falco mexicanus
 Aftenfalk, Falco vespertinus
 Rødhovedet dværgfalk, Falco chicquera
 Slagfalk, Falco cherrug
 Seychellertårnfalk, Falco araea
 Sodfalk, Falco concolor
 Moluktårnfalk, Falco moluccensis
 Taitafalk, Falco fasciinucha

Noter

Kilder/Eksterne henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 DK listen  Fuglearter truffet i Danmark
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.
 Avibase - Bird Checklists of the World 

 

kk:Сокол (Силистра облысы)
Kartouche

Kartouche er betegnelsen for en snor, der i ægyptisk hieroglyfskrift som en oval, beskyttende løkke omgiver Faraos tronnavn eller fødselsnavn.

Oprindelse 
Betegnelsen "kartouche" er moderne og man kender ikke ganske oprindelsen. Der er principielt to muligheder: Enten blev betegnelsen overtaget fra de i barokken almindelige indramninger, eller muligvis har Napoleons tropper set ligheden med krudtkarduserne til deres geværer ("cartouches de poudre").

Symbolet er sandsynligvis opstået ud fra hieroglyffen shenu, en løkke med overlappende ender, som stod for evighed, beskyttelse og at omgive.

Eksterne henvisninger 

Egypten i antikken
Ekko

Ekko er det fænomen at lyd kastes tilbage, når den rammer en hård flade, og også betegnelsen for den tilbagekastede lyd.

Navnet stammer fra den græske oreade Echo.

Se også 
 Ekkolod
 Signalreflektion
 Long delayed echo

Lyd
Loyalitetsøerne

Loyalitetsøerne, (fr. Îles Loyauté) er en øgruppe i Ny Caledonien beliggende i Stillehavet øst for Australien. Øerne har et samlet areal på ca. 2500 km² og et indbyggertal på ca. 20.000.

Øer i Frankrig
Øer i Oceanien
Mufti

En mufti (ar.: مفتى ) er en islamisk lærd, som fortolker eller formulerer islamisk lov (sharia) og er i stand til at udstede fatwaer.
Han er ofte ansat af staten til at besvare spørgsmål stillet af enkelte individer eller samfundsgrupper. Det er således ofte muftien, der udsteder fatwaer.

Stormufti 
Titlen stormufti benyttes om den mufti som er den højeste embedsbærer inden for det religiøse retsvæsen i et sunnimuslimsk land. Stormuftien kan give retsbelæringer og dekreter, fatwa, som fortolker islamisk lov. Dette sker gerne efter henvendelse fra privatpersoner i egne retsanliggender, men kan også gives for at assistere dommere i enkeltsager eller i sager af generisk samme karakter. Stormuftiens fataawa (flertal af fatwa) er ikke bindende eller præsendensdannende for borgelige love vedrørende ægteskab, skilsmisse eller arv. Som regel er stormuftiens anbefalinger heller ikke bindende inden for kriminalretten.

I Det Osmanniske Rige var stormuftien en statslig embedsmand, og den højeste af stormuftiene var i Istanbul. Briterne videreførte stormuftiembedet i nogle af de muslimske områder som kom under deres kontrol efter første verdenskrig, og blandt dem var det stormuftien af Jerusalem som blev tillagt den største politiske vægt.

Se også 
 Ayatollah
 Imam
 Marja
 Mullah
 Ulama

Islam
Sunni-islam
Stillingsbetegnelser
Arabiske ord
Øby (Viborg Kommune)

Øby er en lille landsby i Midtjylland, beliggende i Viskum Sogn, ca. 15 kilometer fra Viborg. Landsbyen ligger i Viborg Kommune og tilhører Region Midtjylland. Øby er placeret på bakkedraget "Ø" (Ø Bakker el. Ø-knuden), der midt i et fredet, lyngklædt og meget kuperet terræn skyder sig op som en "ø" mellem to lavtliggende engarealer ud mod Nørreådalen. Området ligger som en naturskabt ø, midt i og omgivet af Nørreås naturlige løb.

Et gammelt sagn fortæller at Kong Dan, (der formentlig også gik under navnet Halvdan den Gamle, Danmarks første konge omkring år 300-400, og ham som landet er opkaldt efter) skulle ligge begravet i Ø Bakker i fuld udrustning.

Ø Bakker var i stenalderen en rigtig ø i den fjord, som udfyldte Nørreådalen, og forløb fra Randers Fjord og næsten helt ind til Viborg. Det langstrakte bakkedrag, der strækker sig gennem landskabet godt 50 meter højere end de omkringliggende lavområder, undgik af uransagelige årsager at blive borteroderet af efteristidens smeltevandsfloder. 

Øby er et godt udgangspunkt for vandringer i området, og markerede naturstier fører gennem det fredede område, der dækker et areal på ca. 250 ha.

Vegetationen er præget af en rig variation af typiske hedeplanter, deriblandt birk, pors, enebær, blåbær, mosebølle, tyttebær, revling samt ulvefod og guldblomme. 

I Øby var der indtil 1959 en skole. Her voksede folkemindesamleren Evald Tang Kristensen op.

Eksterne henvisninger 
 Ø Bakker – Naturbeskrivelse fra Viborg Amt 
 I folderen Vandkraften på Viborgegnen er området beskrevet med angivelse på kort

Lokaliteter i Viborg Kommune
Byer og bydele med genforeningssten
Litchi-slægten

Litchi-slægten (Litchi) er monotypisk med én art i Sydkina.

 Litchi (Litchi chinensis)

Af litchitræerne høster man litchifrugter eller kærlighedsfrugter.

Sæbetræ-familien

es:Lichi
ms:Laici
pl:Liczi
Litchi

Litchi (Litchi chinensis) er et middelstort, stedsegrønt træ med spredtsiddende, ligefinnede blade. Småbladene er ovale og helrandede. I udspring er bladene kobberrøde, men senere udvikles den græsgrønne, blanke overflade på oversiden og den matgrønne underside. Blomsterne er små og hvide med en gul-grøn tone. De sidder samlet i store, endestillede klaser. Frugten er en stenfrugt, hvor den ydre, røde skal er læderagtig. Frugtkødet er hvidt og saftigt med en fasthed som druer. Kernen er en nøddeagtig, blank sten. Frugterne er modne ca. 100 dage efter blomstringen, dvs. løbende fra juli til oktober.

Ikke synlige træk
Frugtstenen er noget giftig og bør ikke spises.

Størrelse
10 x 8 m.

Hjemsted
Arten hører hjemme i de stedsegrønne regnskove i Sydøstasien, herunder det sydøstligste Kina. På øen Haina findes træet i en blandet skov, som også omfatter f.eks. Amesiodendron chinense, Dillenia turbinata, 
Diospyros hainanensis, Dysoxylum binectariferum, Gironniera subaequalis, Heritiera parvifolia, Homalium hainanensis, 
Hopea hainanensis, Hydnocarpus hainanense, Lithocarpus fenzelianus, Ormosia balansae, Podocarpus imbricata, Pterospermum heterophyllum, Schefflera octophylla, 
Sindora glabra og Vatica hainanensis.

Anvendelse
Frugterne, litchifrugter eller kærlighedsfrugter, er meget rige på c-vitamin, De forhandles af og til hos danske grønthandlere, og de ses ofte udbudt på sydlandske markeder.

Træer
Sæbetræ-familien
Tullebølle Kirke

Tullebølle Kirke er en kirke, der står i Tullebølle på Langeland omkring 6 km fra Tranekær. Den er opført i 1200-tallet og består af kor og skib i romansk stil samt senere tårn og våbenhus.

Inventar 
Prædikestolen i renæssance er fra 1632. Døbefonten i granit stammer muligvis fra en tidligere kirke. Altertavlen har 12 udskårne apostelfigurer fra 1508 og er ellers i nygotisk stil med et maleri med korsfæstelsesmotiv malet af F. Storck i 1866

Eksterne kilder og henvisninger 
 Tullebølle Kirke hos KortTilKirken.dk

Kirker i Langeland Kommune
Kirker i Fyens Stift
Kirker i Svendborg Amt
Ganges

Ganges er en flod i det nordlige Indien og Bangladesh. Floden har en lang historie som hellig i Indien, hvor den omtales som "den hellige Ganga". Ganges øvre løb udgøres af Bhagirathi, som er en smeltevandsflod, der udspringer af Gangotrigletsjeren i Himalayabjergene. Denne flod flyder sammen med Alaknandafloden nær Deoprayag og danner derved Gangesfloden. Herfra løber floden over de store sletter i det nordlige Indien - Gangessletten. Undervejs deler floden sig i et væld af bifloder, eksempelvis Padma-floden, som løber ind i Bangladesh, hvor den flyder sammen med Jamunafloden, en biflod til Brahmaputrafloden. Ganges udmunder i Den Bengalske Bugt.

August er den måned, hvor der er mest vand i floden.

Hinduer anser vandet i Ganges for at være spirituelt rent og rensende, hvorfor de anser det for rensende at bade i Ganges. 

Himalaya
Vandløb i Indien
Vandløb i Bangladesh
Jason Everman

Jason Everman (født 1967) er en amerikansk musiker.

Han var guitarist i gruppen Nirvana i 1989 og i 1990 bassist i gruppen Soundgarden.

Musikere fra USA
Soundgarden
Cliffony

Cliffony er en landsby i County Sligo, i Republikken Irland.

I 2002 boede der 327 indbyggere i byen.

Byer i Irland
Spillefilm

Spillefilm er betegnelsen for fiktionsfilm, der i vor tid typisk varer 80-120 minutter (men kan lejlighedsvis være længere) og ofte har premiere i biografen, skønt det primære spillefilmsmarked i dag er tv, hjemmevideo (vhs/dvd/Blu-ray) og streaming.

De tidligste film såsom Louis Lumières L'arroseur arrosé (1895) var kun et minut lange (svarende til længden af de tidligste filmruller), men man begyndte snart at fortælle længere historier på film, såsom Edwin S. Porters tolv minutter lange The Great Train Robbery (1903). Charles Taits The Story of the Kelly Gang (1906) varer 70 minutter og regnes for verdens første spillefilm. D.W. Griffiths The Birth of a Nation (1915), der findes i forskellige versioner, var den første film med en spilletid på over 100 minutter.

Mange film er baseret på virkelige hændelser, men falder ind under kategorien "spillefilm" snarere end dokumentar. Dette skyldes, at film baseret på virkelige hændelser ikke blot er optagelser af hændelsen, men hyrede skuespillere, der portrætterer en justeret, ofte mere dramatisk, genfortælling af hændelsen (såsom f.eks. 21 by Robert Luketic).

Se også 
 Filmgenrer
 Filmhistorie
 Filminstruktører

Film

nl:Feature film
Adventureland

Adventureland var et af de allerførste kommercielle spil til microcomputeren i slutningen af halvfjerdserne. Det var udviklet af programmøren Scott Adams, der dannede firmaet Adventure International.

Adventureland var oprindeligt et tekstbaseret adventurespil i stil med Advent, Colossal Cave og Zork. Det revolutionerende ved Adventureland var, at det kunne køre på de dengang nye 8-bits hjemmecomputere.

Computerspil fra 1978
Adventurespil
Apple II-spil
Commodore 64-spil
ZX Spectrum-spil
Bøstrup Kirke

Bøstrup kirke er sognekirken for Bøstrup Sogn, der hører under Fyens Stift. Kirken ligger i Langeland Kommune, tidligere lå den i Tranekær Kommune, Langelands Nørre Herred.

Der er tale om en middelalderkirke, oprindelig herredskirke for Langelands Nørre Herred. Karakteristiske billedkvadre indsat i murene – for eksempel et Kristus-hoved.

Altertavlen er et renæssancearbejde fra omkring 1615, prædikestol fra Hans Gudewerdt den Yngres billedskærerværksted udført i renæssancestil 1634.

På kirkegården hviler fru Constance Leth til Egeløkke. Hun huskes især fordi Grundtvig i 1805, da han var huslærer på godset, nærede en dyb forelskelse i hende.

Eksterne kilder og henvisninger 
 Bøstrup Kirke hos KortTilKirken.dk

Kirker i Langeland Kommune
Kirker i Fyens Stift
Kirker i Svendborg Amt
Bangui

Bangui er hovedstad og største by i den Centralafrikanske Republik. Byen har 790.000 (2014) indbyggere.

Referencer